CELEX: 62009CA0437
Language: lv
Date: 2011-03-03 00:00:00
Title: Lieta C-437/09: Tiesas (pirmā palāta) 2011. gada 3. marta spriedums ( Tribunal de grande instance de Périgueux (Francija) lūgums sniegt prejudiciālu nolēmumu) — AG2R Prévoyance/Beaudout Père et Fils SARL (Konkurence — LESD 101., 102. un 106. pants — Veselības aprūpes izdevumu atlīdzināšanas papildshēma — Koplīgums — Obligāta pievienošanās noteiktai apdrošināšanas sabiedrībai — Kategoriska iespējas atteikties no pievienošanās izslēgšana — Uzņēmuma jēdziens)

30.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 130/5
            
         Tiesas (pirmā palāta) 2011. gada 3. marta spriedums (Tribunal de grande instance de Périgueux (Francija) lūgums sniegt prejudiciālu nolēmumu) — AG2R Prévoyance/Beaudout Père et Fils SARL
   
   (Lieta C-437/09) (1)
   
   (Konkurence - LESD 101., 102. un 106. pants - Veselības aprūpes izdevumu atlīdzināšanas papildshēma - Koplīgums - Obligāta pievienošanās noteiktai apdrošināšanas sabiedrībai - Kategoriska iespējas atteikties no pievienošanās izslēgšana - Uzņēmuma jēdziens)
   2011/C 130/08
   Tiesvedības valoda — franču
   
      Iesniedzējtiesa
   
   
      Tribunal de grande instance de Périgueux
   
   
      Lietas dalībnieki pamata procesā
   
   
      Prasītāja: AG2R Prévoyance
   
   
      Atbildētāja: Beaudout Père et Fils SARL
   
   
      Priekšmets
   
   Lūgums sniegt prejudiciālu nolēmumu — Tribunal de grande instance de Périgueux — Konkurence — Valsts tiesiskais regulējums, kas visiem vienas noteiktas profesionālās nozares uzņēmumiem nosaka obligātu pievienošanos vienam ieceltam apdrošinātājam — Uzņēmuma jēdziens EKL 81. panta izpratnē — Sabiedrība, kas prasa veikt iemaksas uzņēmumam, kurš jau ir noslēdzis apdrošināšanas līgumu par lielākām garantijām — Iespējas atteikties no dalības pilnība izslēgšana — Šādas dalības shēmas saderība ar EKL 81. un 82. pantu — Dominējoša stāvokļa ļaunprātīgas izmantošanas risks
   
      Rezolutīvā daļa:
   
   
               1)
            
            
               LESD 101. pants, skatot to kopā ar LES 4. panta 3. punktu, ir jāinterpretē tādējādi, ka tas neaizliedz valsts iestāžu lēmumu pēc noteiktas darbības nozares darba devējus un darbiniekus pārstāvošo organizāciju lūguma noteikt par obligātu visiem attiecīgās nozares uzņēmumiem nolīgumu, kas izriet no kolektīvām pārrunām un kurā paredzēta obligāta dalība veselības aprūpes izdevumu atlīdzināšanas papildshēmā, neparedzot iespēju atteikties no dalības;
            
         
               2)
            
            
               tiktāl, ciktāl darbība, kas ietver tādas veselības aprūpes izdevumu atlīdzināšanas papildshēmas, kāda ir pamata lietā, pārvaldību, ir jāuzskata par ekonomisku darbību — kas ir jāpārbauda iesniedzējtiesai —, LESD 102. un 106. pants ir jāinterpretē tādējādi, ka tādos apstākļos, kādi ir pamata lietā, tie neaizliedz valsts iestādēm piešķirt kopīgi pārvaldītai sociālā nodrošinājuma sabiedrībai ekskluzīvas tiesības pārvaldīt šo shēmu, neparedzot iespēju attiecīgās darbības nozares uzņēmumiem atteikties no dalības minētajā shēmā.
            
         
      (1)  OV C 24, 30.01.2010.